Document ID: /roh_data/filtered/fineweb-2-filterrobots_roh.jsonl.gz/61667

L'equipa naziunala svizra da ballape da las dunnas ha ina nova trenadra. Inka Grings surpiglia quest post davent dal schaner 2023. Quai communitgescha l'Associaziun svizra da ballape. La dunna da 44 onns ha cumenzà la carriera sco trenadra, suenter il temps sco giugadra, en la liga tudestga. Ils davos dus onns ha la Tudestga trenà las dunnas da l'FCZ cun grond success.
La Tudestga succeda a Nils Nielsen, che dat giu ses post or da motivs famigliars. Il Danais vul puspè esser pli datiers da sia famiglia.